लुवास में खुले कर्मचारियों के लिए प्रमोशन के रास्ते
छहसालों से पदों के अभाव में प्रमोशन मिलने की मार झेल रहे लाला लाजपत राय यूनिवर्सिटी आॅफ वेटरनरी एंड एनीमल साइंस के कर्मचारियों के लिए अब प्रमोशन के रास्ते खुल गए हैं। सरकार ने यूनिवर्सिटी में 109 और पदों को स्वीकृति प्रदान कर दी है। दिसंबर 2010 में हरियाणा एग्रीकल्चर यूनिवर्सिटी के वेटरनरी काॅलेज को अलग करके प्रदेश की नई वेटरनरी यूनिवर्सिटी लुवास बनाई गई थी। उस समय लुवास के हिस्से में लगभग 160 शिक्षक लगभग 340 गैर शिक्षक कर्मचारी ही आए थे। इसके बाद यूनिवर्सिटी 25 शिक्षक लगभग 70 गैर शिक्षक कर्मचारियों की भर्तियां कर चुका है। फिलहाल यूनिवर्सिटी में लगभग 160 शिक्षक 370 गैर शिक्षक कर्मचारी हैं। यूनिवर्सिटी के गठन के बाद कर्मचारी रिटायर भी होते रहे हैं।
वहीं अब सरकार ने यूनिवर्सिटी में 109 पदों को स्वीकृति और प्रदान कर दी है। हालांकि इन पदों में अधिकांश पदों को कर्मचारियों की प्रमोशन के माध्यम से भरा जाना है। मगर पद नहीं होने के कारण यूनिवर्सिटी में सीनियर हो चुके जिन कर्मचारियों की प्रमोशन अटकी हुई थी, उन कर्मचारियों को अगला पद मिलने की उम्मीद जाग उठी है। पद कम होने के चलते और प्रमोशन ड्यू होने के बावजूद कर्मचारियों को उसी पद पर लंबे समय से कार्य करना पड़ रहा था।
सरकार ने अधिकारियों के पदों के साथ-साथ 38 क्लर्कों हाॅस्टल वार्डनों के पद भरने की स्वीकृति है। यूनिवर्सिटी जल्द ही क्लर्कों लड़कों-लड़कियों के हॉस्टलों के लिए अलग-अलग एक-एक वार्डन की भर्ती के लिए विज्ञापन जारी करेगी। मैसेंजर, माली अन्य पदों को आउट सोर्स के माध्यम से भरा जाएगा।
अभी तक यूनिवर्सिटी में डिप्टी रजिस्ट्रार के रूप में डिप्टी कंप्ट्रोलर का ही पद है। डीआर का कोई पद यूनिवर्सिटी में नहीं है। असिस्टेंट रजिस्ट्रार का भी केवल एक ही पद है। सरकार ने दो नए डिप्टी रजिस्ट्रार दो असिस्टेंट रजिस्ट्रार के पदों को स्वीकृति दी है। सुपरिटेंडेंट के चार, डिप्टी सुपरिटेंडेंट के आठ, असिस्टेंट के 19 पीए के एक पद को मंजूरी मिली है।
^सरकार ने 109 पदों को भरने की अनुमति प्रदान की है। अधिकांश पद प्रमोशनल हैं, बाकी के लिए यूनिवर्सिटी नियमानुसार भर्ती करेगी।\\\'\\\' -डॉ.प्रदीप बामल, रजिस्ट्रार, लुवास।
उम्मीद
mag_Deva hin_Deva hin_Deva hin_Deva hin_Deva hin_Deva hin_Deva